WGE วิ่งต่อเกือบ 4% นิวไฮรอบ 2 เดือน หลังคว้า 5 งานใหม่ หนุน Backlog ทะลุ 3 พันลบ.
WGE วิ่งต่อเกือบ 4% มาที่ 2.06 บ. นิวไฮรอบ 2 เดือน ด้วยมูลค่าซื้อจขาย 24.36 ลบ. หลังคว้า 5 งานใหม่ มูลค่ารวม 646.58 ลบ. หนุน Backlog ทะลุ 3 พันลบ. ทยอยรับรู้รายได้ถึงปี 66 มั่นใจดันรายได้ปีนี้ 1.5 พันลบ.
WGE วิ่งต่อเกือบ 4% มาที่ 2.06 บ. นิวไฮรอบ 2 เดือน หลังคว้า 5 งานใหม่ มูลค่ารวม 646.58 ลบ. หนุน Backlog ทะลุ 3 พันลบ.
31 ส.ค. 2564

บริษัท เวล เกรด เอ็นจิเนียริ่ง จำกัด (มหาชน) หรือ WGE ล่าสุด ณ เวลา 10.26 น. อยู่ที่ 2.06 บาท บวก 0.07 บาท หรือ 3.52% สูงสุดที่ 2.12 บาท ต่ำสุดที่ 2.06 บาท ด้วยมูลค่าซื้อขาย 24.36 ล้านบาท

ทั้งนี้ ราคาหุ้น WGE ปรับตัวขึ้นสูงสุดในรอบ 2 เดือนนับตั้งแต่ราคาหุ้นอยู่ที่ระดับ 2.12 บาท เมื่อวันที่ 22 มิ.ย.2564 หลังบริษัทแจ้งได้รับงานใหม่ คาดหนุนผลงานเติบโตอย่างแข็งแกร่ง โดยวานนี้ (30 ส.ค.) WGE เปิดเผยว่า บริษัทและกิจการร่วมค้าได้รับการงานใหม่รวม 5 โครงการ รวมมูลค่าทั้งหมด 646.58 ล้านบาท โดยบริษัทได้ลงนามสัญญาจ้างโครงการก่อสร้าง 2 โครงการ รวมมูลค่าทั้งหมด 175,819,750 บาท
โดยนายเกรียงศักดิ์ บัวนุ่ม ประธานกรรมการบริหาร WGE กล่าววว่า หลังจากได้รับงานใหม่ในครั้งนี้ 5 โครงการ ส่งผลให้งานในมือรอรับรู้รายได้ (Backlog) เพิ่มเป็น 3,441.40 ล้านบาท ทยอยรับรู้รายได้ถึงปี 66 โดยในช่วงที่เหลือของปีนี้อยู่ระหว่างยื่นประมูลงานใหม่มูลค่าประมาณ 2-3 พันล้านบาท ซึ่งมั่นใจว่าจะช่วยผลักดันรายได้รวมในปีนี้แตะที่ระดับ 1.5 พันล้านบาทกลับมาอยู่ในระดับที่ใกล้เคียงกับปี 62 ก่อนเพิ่มแตะระดับ 5 พันล้านบาทในปี 66 หลังเข้าประมูลงานภาครัฐมากขึ้น